Document ID: 32009D0560

KOMISJONI OTSUS,
22. juuli 2009,
millega kiidetakse heaks teatavad loomahaiguse ja zoonooside likvideerimise ning seire muudetud kavad 2009. aastaks ja muudetakse otsust 2008/897/EÜ teatavatele liikmesriikidele kõnealuse otsusega heakskiidetud kavade puhul antava ühenduse rahalise toetuse osas
(teatavaks tehtud numbri K(2009) 5475 all)
(2009/560/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 24 lõikeid 5 ja 6 ning artikli 25 lõikeid 1 ja 2,
ning arvestades järgmist:
(1)
Otsusega 90/424/EMÜ kehtestatakse ühenduse rahalise toetuse andmise kord loomahaiguste ja zoonooside likvideerimise, kontrollimise ja seirekavade puhul.
(2)
Komisjoni 28. novembri 2008. aasta otsusega 2008/897/EÜ, millega kiidetakse heaks liikmesriikide 2009. aastaks ja järgnevateks aastateks esitatud aastased ja mitmeaastased kavad ning ühenduse rahaline toetus teatavate loomahaiguste ja zoonooside likvideerimiseks, tõrjeks ja seireks, (2) on heaks kiidetud teatavate riikide kavad ning kehtestatud ühenduse rahalise toetuse kavandatav maksimumsumma ja määr igale liikmesriigi esitatud kavale.
(3)
Belgia, Taani, Iirimaa, Hispaania, Prantsusmaa, Läti, Leedu, Madalmaad, Portugal ja Soome on esitanud lammaste katarraalse palaviku likvideerimise ja seire muudetud kavad.
(4)
Komisjon on esitatud muudetud kavasid hinnanud nii veterinaaria kui ka rahalisest seisukohast lähtudes. Leiti, et kavad on kooskõlas ühenduse asjaomaste veterinaaria-alaste õigusaktidega ning eelkõige komisjoni 25. aprilli 2008. aasta otsuses 2008/341/EÜ (millega kehtestatakse ühenduse kriteeriumid, millele peavad vastama teatavate loomahaiguste ja zoonooside riiklikud likvideerimis-, tõrje- ja seireprogrammid) (3) sätestatud kriteeriumidega. Seetõttu tuleks kõnealused muudetud kavad heaks kiita.
(5)
Taani, Hispaania, Itaalia, Luksemburg, Madalmaad, Portugal, Soome ja Ühendkuningriik on esitanud transmissiivsete spongioossete entsefalopaatiate seire muudetud kavad.
(6)
Komisjon on esitatud muudetud kavasid hinnanud nii veterinaaria kui ka rahalisest seisukohast lähtudes. Leiti, et kavad on kooskõlas ühenduse asjaomaste veterinaaria-alaste õigusaktidega ning eelkõige otsuses 2008/341/EÜ sätestatud kriteeriumidega. Seetõttu tuleks kõnealused muudetud kavad heaks kiita.
(7)
Sloveenia mitmeaastane marutaudi likvideerimise kava on kiidetud heaks komisjoni 30. novembri 2007. aasta otsusega 2007/782/EÜ, millega kiidetakse heaks liikmesriikide 2008. aastaks ja järgnevateks aastateks esitatud aastased ja mitmeaastased riiklikud kavad ning ühenduse rahaline toetus teatavate loomahaiguste ja zoonooside likvideerimiseks, tõrjeks ja seireks (4). Kõnealuse kava teise aasta kava kiideti heaks otsusega 2008/897/EÜ.
(8)
Sloveenia on esitanud mitmeaastase marutaudi likvideerimise kava muudetud teise aasta kava. Komisjon on esitatud muudetud kava hinnanud nii veterinaaria kui ka rahalisest seisukohast lähtudes. Leiti, et kava on kooskõlas ühenduse asjaomaste veterinaaria-alaste õigusaktidega ning eelkõige otsuses 2008/341/EÜ sätestatud kriteeriumidega. Seetõttu tuleks kõnealune muudetud kava heaks kiita.
(9)
Otsusega 2008/897/EÜ heaks kiidetud lammaste katarraalse palaviku likvideerimise ja seire riiklikud kavad sisaldasid kõnealuse taudi vastu vaktsineerimise 2009. aasta kampaaniat. Vaktsiini manustamise kulud ei kuulunud aga ühenduse rahalise toetuse abikõlblike kulude hulka.
(10)
Arvestades kõnealuse liikmesriigi epidemioloogilist olukorda, on asjakohane lisada vaktsiini manustamise kulud ühenduse rahalise toetuse abikõlblike kulude hulka. Seetõttu on asjakohane eraldada lisavahendeid otsusega 2008/897/EÜ heaks kiidetud lammaste katarraalse palaviku likvideerimise ja seire kavade rahastamiseks kõnealustes liikmesriikides.
(11)
Euroopa Parlamendi ja nõukogu 22. mai 2001. aasta määrusega (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad (5) ja mida on viimati muudetud komisjoni määrusega (EÜ) nr 103/2009, (6) nähakse ette rangemad nõuded, mida tuleb järgida klassikalise skreipiga nakatunud piimakarja puhul.
(12)
Küpros esitas 18. märtsil 2009. aastal määruse (EÜ) nr 999/2001 hiljutise muudatuse kohaselt kohandatud uue mitmeaastase skreipi seire ja likvideerimise kava. Kõnealuse kavaga tuleb asendada otsusega 2008/897/EÜ heaks kiidetud asjaomase liikmesriigi skreipi likvideerimise kava 2009. aastaks.
(13)
Erakorralise olukorra tõttu taotles Küpros kava puhul üle 50 % rahalist toetust skreipiga nakatunud loomade hukkamisega seotud kulude osas. Komisjon on kõnealust kava hinnanud nii veterinaaria kui ka rahalisest seisukohast lähtudes. Leiti, et kava on kooskõlas ühenduse asjaomaste veterinaaria-alaste õigusaktidega ning eelkõige otsuses 2008/341/EÜ sätestatud kriteeriumidega. Seetõttu tuleks kõnealune kava heaks kiita.
(14)
Arvestades seda, et Küprosel on väga suur osa lamba- ja kitsekarjast nakatunud skreipiga, tuleb Küprosel lühikese ajaga hukata väga palju loomi, et tagada vastavus asjaomaste ühenduse õigusaktide nõuetele.
(15)
Sellise erakorralise olukorra tõttu on asjakohane kõnealuse liikmesriigi skreipi likvideerimise ja seire kava puhul näha ette suurem ühenduse toetus. Lisaks tuleb kõnealuse kava puhul ühenduse rahalise toetuse abikõlblike kulude hulka arvestada kavaga ette nähtud ülesannete täitmiseks palgatud personali kulud ja rümpade hävitamise kulud.
(16)
Muudetud kavade heakskiitmine käesoleva otsusega mõjutab otsusega 2008/897/EÜ heaks kiidetud kavade täitmiseks vajalikke summasid. Seetõttu tuleb teatavate kavade puhul ühenduse rahalise toetuse maksimumsummat vastavalt muuta.
(17)
Seepärast tuleks otsust 2008/897/EÜ vastavalt muuta.
(18)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Kiidetakse heaks Belgia poolt 29. jaanuaril 2009, Taani poolt 20. aprillil 2009, Iirimaa poolt 16. veebruaril 2009, Hispaania poolt 6. märtsil 2009, Prantsusmaa poolt 2. veebruaril 2009, Läti poolt 20. veebruaril 2009, Leedu poolt 20. veebruaril 2009, Madalmaade poolt 8. detsembril 2008, Portugali poolt 20. veebruaril 2009 ja Soome poolt 7. jaanuaril 2009 esitatud lammaste katarraalse palaviku seire ja likvideerimise muudetud kavad ajavahemikuks 1. jaanuarist 2009 kuni 31. detsembrini 2009.
Artikkel 2
Kiidetakse heaks Taani poolt 18. märtsil 2009, Hispaania poolt 7. aprillil 2009, Itaalia poolt 29. jaanuaril 2009, Luksemburgi poolt 16. märtsil 2009, Madalmaade poolt 20. veebruaril 2009, Portugali poolt 4. märtsil 2009, Soome poolt 27. veebruaril 2009 ja Ühendkuningriigi poolt 26. jaanuaril 2009 esitatud transmissiivsete spongioossete entsefalopaatiate seire muudetud kavad ajavahemikuks 1. jaanuarist 2009 kuni 31. detsembrini 2009.
Artikkel 3
Kiidetakse heaks Sloveenia poolt 23. aprillil 2009 esitatud marutaudi likvideerimise mitmeaastase kava muudetud teise aasta kava ajavahemikuks 1. jaanuarist 2009 kuni 31. detsembrini 2009.
Artikkel 4
Otsust 2008/897/EÜ muudetakse järgmiselt.
1)
Artikli 4 lõiked 2 ja 3 asendatakse järgmistega:
„2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud vaktsineerimisega, viroloogilise, seroloogilise ja entomoloogilise järelevalve laboratoorsete uuringutega ning lõkspüüniste ja vaktsiini soetamisega, ning toetuse ülemmäär on:
a)
Belgia puhul 4 450 000 eurot;
b)
Bulgaaria puhul 5 000 eurot;
c)
Tšehhi Vabariigi puhul 2 350 000 eurot;
d)
Taani puhul 50 000 eurot;
e)
Saksamaa puhul 15 700 000 eurot;
f)
Eesti puhul 180 000 eurot;
g)
Iirimaa puhul 800 000 eurot;
h)
Kreeka puhul 50 000 eurot;
i)
Hispaania puhul 21 000 000 eurot;
j)
Prantsusmaa puhul 57 000 000 eurot;
k)
Itaalia puhul 3 000 000 eurot;
l)
Läti puhul 460 000 eurot;
m)
Leedu puhul 0 eurot;
n)
Luksemburgi puhul 510 000 eurot;
o)
Ungari puhul 1 400 000 eurot;
p)
Malta puhul 5 000 eurot;
q)
Madalmaade puhul 50 000 eurot;
r)
Austria puhul 3 350 000 eurot;
s)
Poola puhul 500 000 eurot;
t)
Portugali puhul 5 300 000 eurot;
u)
Rumeenia puhul 250 000 eurot;
v)
Sloveenia puhul 910 000 eurot;
w)
Soome puhul 820 000 eurot;
x)
Rootsi puhul 1 550 000 eurot.
3. Lõikes 1 osutatud kavadega seotud kulud hüvitatakse liikmesriikidele keskmiselt järgmiste maksimumsummade ulatuses:
a)
ELISA test - 2,5 eurot testi kohta;
b)
PCR (seerumi aglutinatsiooni test) - 10 eurot testi kohta;
c)
ühevalentsete vaktsiinide soetamiseks - 0,3 eurot doosi kohta;
d)
kahevalentsete vaktsiinide soetamiseks - 0,45 eurot doosi kohta;
e)
veiste vaktsineerimisel 1,50 eurot iga vaktsineeritud veise kohta, olenemata kasutatud vaktsiini tüübist ja dooside arvust;
f)
lammaste vaktsineerimisel 0,75 eurot iga vaktsineeritud lamba või kitse kohta, olenemata kasutatud vaktsiini tüübist ja dooside arvust.”
2)
Artikli 9 lõike 2 punktis 1 asendatakse summa „1 800 000 eurot” summaga „50 000 eurot”.
3)
Artikli 13 lõike 2 punktis e asendatakse summa „370 000 eurot” summaga „530 000 eurot”.
4)
Lisatakse artikkel 15a järgmises sõnastuses:
„Artikkel 15a
Skreipi
1. Kiidetakse heaks Küprose poolt 18. märtsil 2009 esitatud mitmeaastane skreipi seire ja likvideerimise kava ajavahemikuks 1. jaanuarist 2009 kuni 31. detsembrini 2010.
2. Ühenduse rahalise toetuse määr on:
a)
100 % Küprose kuludest kiirtestide ja esmaste molekulaarsete uuringute tegemiseks;
b)
75 % Küprose kuludest seoses loomade omanikele hüvitise maksmisega skreipi seire ja likvideerimise kava kohaselt hukatud ja hävitatud loomade eest;
c)
50 % järgmistest kuludest:
i)
genotüpiseerimiseks võetud proovidest analüüside tegemine;
ii)
loomade eutanaasiaks ette nähtud valmististe soetamine;
iii)
kavaga ette nähtud ülesannete täitmiseks palgatud personali kulud;
iv)
rümpade hävitamise kulud.
3. Lõikes 1 osutatud kavaga seotud kulud hüvitatakse Küprosele järgmiste maksimumsummade ulatuses:
a)
30 eurot testi kohta määruse (EÜ) nr 999/2001 III lisa A peatüki II osas osutatud lammastel ja kitsedel tehtud uuringute puhul;
b)
175 eurot testi kohta määruse (EÜ) nr 999/2001 X lisa C peatüki punkti 3.2 alapunkti c punktis i osutatud esmase molekulaarse eristamistesti abil teostatud uuringute puhul;
c)
10 eurot analüüsi kohta genotüpiseerimiseks võetud proovide puhul;
d)
100 eurot hukatud lamba või kitse kohta.
4. 2009. aastaks eraldatakse 5 400 000 eurot.
5. 2010. aastaks eraldatav summa otsustatakse 2009. aasta kava täitmise alusel.”
Artikkel 5
Käesolev otsus on adresseeritud liikmesriikidele.
Brüssel, 22. juuli 2009

Labels: 4
20
0
6
18
15